b'\n_START_ARTICLE_\nPer\xc3\xa4p\xc3\xa4\xc3\xa4nkoe\n_START_SECTION_\nJuoni\n_START_PARAGRAPH_\nKun Kyle, Stan, Kenny ja Cartman odottelevat koulubussia, Cartman kertoo edellisy\xc3\xb6n\xc3\xa4 n\xc3\xa4kem\xc3\xa4st\xc3\xa4\xc3\xa4n oudosta unesta. Muut pojat vakuuttavat, ett\xc3\xa4 uni oli totta, mutta Cartman ei usko heit\xc3\xa4. Kun pojat istuvat koulubussiin, he n\xc3\xa4kev\xc3\xa4t ikkunasta kuinka alienit sieppaavat Kylen pikkuveljen Iken._NEWLINE_Koulussa Kyle pyyt\xc3\xa4\xc3\xa4 lupaa opettaja Garrisonilta Kylen etsimiseen, mutta Mr. Garrison ei anna Kylelle lupaa. Samalla Cartman pieree tulta. Kun pojat kertovat tapahtuneesta Chefille, t\xc3\xa4m\xc3\xa4 auttaa poikia p\xc3\xa4\xc3\xa4sem\xc3\xa4\xc3\xa4n koulusta painamalla h\xc3\xa4lytysnappia. Ulkona Cartman alkaa yht\xc3\xa4kki\xc3\xa4 laulamaan ja tanssimaan. Pian t\xc3\xa4m\xc3\xa4n j\xc3\xa4lkeen, avaruusalus ilmestyy poikien ylle. Kyle heitt\xc3\xa4\xc3\xa4 kiven avaruusalusta p\xc3\xa4in ja avaruusalus ampuu takaisin heitt\xc3\xa4en Kennyn tielle, jossa lehm\xc3\xa4t ja poliisiauto ajavat Kennyn yli. _NEWLINE_Stan ja Kyle tapaavat Wendyn lammikolla. Lammikolla Wendy ehdottaa, ett\xc3\xa4 he k\xc3\xa4ytt\xc3\xa4isiv\xc3\xa4t avaruusolioiden Cartmaniin  asettamaa  konetta alieneiden kutsumiseen. Cartmanin per\xc3\xa4p\xc3\xa4\xc3\xa4st\xc3\xa4 tulee suuri satelliittilautanen. Avaruusalus saapuu ja Ike hypp\xc3\xa4\xc3\xa4 avaruusaluksesta. Samalla alienit puhuvat lehmien kanssa ja kertovat heille, ett\xc3\xa4 heid\xc3\xa4n tutkimusten mukaan lehm\xc3\xa4t ovat \xc3\xa4lykk\xc3\xa4impi\xc3\xa4 el\xc3\xa4imi\xc3\xa4 maapallolla.'